കൊച്ചിയില് സ്വകാര്യ സുരക്ഷാ ജീവനക്കാരില് നിന്ന് 18 തോക്ക് പിടിച്ചെടുത്തു കസ്റ്റഡിയില് എടുത്തത് മുംബൈ ആസ്ഥാനമായ സിസ്കോയുടെ ജീവനക്കാരില് നിന്ന് കളമശ്ശേരി: കൊച്ചിയില് സ്വകാര്യ സുരക്ഷാ ജീവനക്കാരില് നിന്ന് 18 തോക്ക് പിടിച്ചെടുത്തു. ഇതിന് ലൈസന്സ് ഉണ്ടോയെന്ന് പൊലീസ് പരിശോധിച്ചുവരുകയാണ്. മുംബൈ ആസ്ഥാനമായി പ്രവര്ത്തിക്കുന്ന സ്വകാര്യ ഏജന്സിയായ സിസ്കോയുടെ ജീവനക്കാരില്നിന്നാണ് 18 തോക്ക് കളമശ്ശേരി പൊലീസ് കസ്റ്റഡിയില് എടുത്തത്. എ.ടി.എമ്മിലേക്ക് പണം കൊണ്ടുപോകുന്ന സുരക്ഷക്കാണ് ഇവരെ നിയോഗിച്ചിരുന്നത്. നേരേത്ത തിരുവനന്തപുരത്ത് നടത്തിയ പരിശോധനയുടെ തുടര്ച്ചയായാണ് കൊച്ചിയിലും പരിശോധന. ജീവനക്കാരെല്ലാം ജമ്മുകശ്മീര് സ്വദേശികളാണ്. തോക്കില് പലതിനും എ.ഡി.എമ്മിന്റെ ലൈസന്സില്ലെന്നാണ് പ്രാഥമിക കണ്ടെത്തല്. തോക്കുകളുടെ രജിസ്ട്രേഷന് കശ്മീരിലെ രജൗരി ജില്ലയിലാണ്. അവിടെ കലക്ടറുമായി ബന്ധപ്പെട്ട് രജിസ്ട്രേഷന് സംബന്ധിച്ച വിവരങ്ങള് പരിശോധിക്കും. ലൈസന്സില്ലെന്ന് കണ്ടെത്തിയാല് അറസ്റ്റ് അടക്കമുള്ള തുടര്നടപടികളിലേക്ക് നീങ്ങുമെന്ന് പൊലീസ് പറഞ്ഞു. ജീവനക്കാരെല്ലാം പൊലീസ് നിരീക്ഷണത്തിലാണ്. കഴിഞ്ഞ ദിവസമായിരുന്നു പരിശോധന. തിരുവനന്തപുരത്തും ഇതേ ഏജന്സിയുടെ അഞ്ച് തോക്കുമായി ജീവനക്കാരെ അറസ്റ്റ് ചെയ്തിരുന്നു. Stories you may Like